Biroul Permanent

al Parlamentului

Republicii Moldova


În conformitate cu prevederile art. 73 din Constituţia Republicii  Moldova şi art. 47 din Regulamentul Parlamentului, se înaintează cu titlu de iniţiativă legislativă proiectul de Lege privind importul unor autovehicule.


Anexă:


1. Proiectul de lege;


2. Notă informativă la proiectul de lege.

Deputat în Parlament, 

Liliana PALIHOVICI

Proiect

PARLAMENTUL REPUBLICII MOLDOVA
LEGE

privind importul unor autovehicule

Parlamentul adoptă prezenta lege organică.

Articol unic. – Prin derogare de la prevederile Codului vamal al Republicii  Moldova nr.1149-XIV din 20 iulie 2000, ale Codului fiscal nr.1163-XIII din 24  aprilie 1997 şi ale Legii nr.1380-XIII din 20 noiembrie 1997 cu privire la tariful vamal, se permite, cu titlu de excepţie, Asociaţiei obşteşti Azil de Bătrîni  „Bătrîneţe fără Tristeţe”, introducerea în ţară şi plasarea sub regim de import a două autovehicule – Ford Escort cu destinaţie specială, clasificat la poziţia tarifară 8703, numărul caroseriei WFONXXGCANWM 45396, anul fabricării 1998 şi Ford Transit, clasificat la poziţia tarifară 8702, numărul caroseriei WFOLXXGBFLIA 35176, anul fabricării 2001, transmise cu titlu gratuit în calitate de asistenţă tehnică de către Fundaţia „A SPERA” din Olanda, cu scutirea de plată drepturilor de import, fără drept de înstrăinare.
PREŞEDINTELE   PARLAMENTULUI
Nota informativă 

la proiectul de lege 
privind importul unor autovehicule
La momentul actual, Asociaţia  obştească Azil de Bătrîni „Bătrîneţe fără Tristeţe” are în gestiune Centrul de Zi „ Protejare”  pentru oameni în etate şi cu disabilităţi în satul Chetrosu, raionul Anenii Noi. Acest Centru a fost deschis cu suportul Direcţiei Elveţiene de Cooperare şi Dezvoltate în Republica Moldova în anul 2005. Capacitatea zilnică de deservire la centrul de zi „Protejare”  este de 16 persoane staţionar, totodată sunt efectuate şi vizite la domiciliu la beneficiarii imobilizaţi la pat cu acordarea serviciilor medicale şi sociale. Centrul de Zi „Protejare”  la moment nu are în dotare transport pentru acordarea serviciilor medicale în caz de necesitate inclusiv vizitele la domiciliul benificiarilor pentru acordarea serviciilor socio-medicale (alimentarea benificiarilor imobilizaţi). Graţie Proiectului „ Persoanele Socialmente Vulnerabile din Chetrosu- În Acţiune” susţinut financiar de Fundaţia „A SPERA” din Olanda a fost posibil primirea ca donaţie a unui automobil destinat serviciilor medicale da marca Ford Escort, anul fabricării 1998 şi microbusul Ford Transit anul fabricării 2001.  Unităţile de transport vin ca donaţie din partea Fundaţiei „A SPERA”  sunt în stare tehnică de funcţionare bună, ce ca urmare vor avea un suport destul de important Centrului de Zi „Protejare”.
Deputat în Parlament,

Liliana PALIHOVICI
